b'\n_START_ARTICLE_\nVoja\xc5\xa1ki korpus Suverenega malte\xc5\xa1kega vite\xc5\xa1kega reda\n_START_SECTION_\nZgodovina\n_START_PARAGRAPH_\nKorpus je bil ustanovljen 20. marca 1876 s prvo konvencijo o sodelovanju med Italijo (takrat \xc5\xa1e Kraljevino Italijo) in Suverenega malte\xc5\xa1kega vite\xc5\xa1kega reda na podro\xc4\x8dju zagotavljanja zdravstvene in duhovne oskrbe ranjenih in bolnih v \xc4\x8dasu vojne; sporazum sta podpisala vojni minister general Emilio Ferrero in princ Mario Chigi Albani della Rovere. Leta 1884 je korpus pridobil bolni\xc5\xa1ko voja\xc5\xa1nico (Baracca Ospedale), prve premi\xc4\x8dne bolni\xc5\xa1nice in \xc5\xa1tiri bolni\xc5\xa1ke vlake; vsak vlak je imel 23 vagonov in je zmogel oskrbeti 200 ranjencev. Leta 1909 je korpus uradno postal specialni korpus Italijanske kopenske vojske, pri \xc4\x8demer so vpeljali klasi\xc4\x8dno sivo uniformo ter oznake zvezd. Med prvo svetovno vojno so \xc5\xa1tirje vlaki prevozili 483.848 km, pri \xc4\x8demer so pripadniki korpusa oskrbeli 148.016 ranjenih in bolnih.'